# ตะวันออกไกล

| Far East ตะวันออกไกล |
| --- |
|  |
| แผนที่แสดงที่พื้นที่ของตะวันออกไกลในทางภูมิศาสตร์ |
| ชื่อภาษาจีน |
| จีนตัวเต็ม | 遠東 |
| จีนตัวย่อ | 远东 |
| ความหมายตามตัวอักษร | Far East |
|

| การถอดเสียง |
| --- |
| ภาษาจีนมาตรฐาน |
| พินอิน | Yuǎn Dōng |
| ทงย่งพินอิน | Yuǎn Dōng |
| กวางตุ้งมาตรฐาน |
| ยฺหวิดเพ็ง | Jyun5 Dung1 |
| หมิ่นใต้ |
| ฮกเกี้ยน เป่อ่วยยี | Óan-tong |

 |
| ชื่อภาษาพม่า |
| พม่า | အရှေ့ဖျား ဒေသ |
| สัทอักษรสากล | [ʔəʃḛbjá dèθa̰] |
| ชื่อภาษาเวียดนาม |
| จื๋อโกว๊กหงือ | *Viễn Đông* |
| จื๋อฮ้าน | 遠東 |
| ชื่อภาษาไทย |
| ไทย | ตะวันออกไกล |
| ชื่อภาษาเกาหลี |
| ฮันกึล | 극동 |
| ฮันจา | 極東 |
|

| การถอดเสียง |
| --- |
| อาร์อาร์ | Geuk Dong |
| เอ็มอาร์ | Kŭk Tong |

 |
| ชื่อภาษามองโกเลีย |
| อักษรซิริลลิกมองโกเลีย | *Als Dornod* |
| ชื่อภาษาญี่ปุ่น |
| คันจิ | 極東 |
| คาตากานะ | キョクトウ |
|

| การถอดเสียง |
| --- |
| โรมาจิ | Kyoku Tō |

 |
| ชื่อมลายู |
| มลายู | تيمور جاوء Timur Jauh |
| ชื่ออินโดนีเซีย |
| อินโดนีเซีย | *Timur Jauh* |
| ชื่อภาษาฟิลิปปินส์ |
| ตากาล็อก | *Silanganan (poetic) Malayong Silangan (literal)* |
| ชื่อโปรตุเกส |
| โปรตุเกส | *Extremo Oriente* |
| ชื่อภาษารัสเซีย |
| รัสเซีย | Дальний Восток สัทอักษรสากล: [ˈdalʲnʲɪj vɐˈstok] |
| อักษรโรมัน | *Dál'niy Vostók* |
|  |

**ตะวันออกไกล** (อังกฤษ: *Far East*) ในความหมายที่จำกัดหมายถึงพื้นที่ซึ่งประกอบด้วยประเทศทางด้านตะวันออกของทวีปเอเชีย ได้แก่ เอเชียตะวันออก และเอเชียตะวันออกเฉียงใต้ แต่ในความหมายที่กว้างขึ้นมักหมายรวมถึงอาเซียนและบางส่วนของเอเชียใต้

ในทางประวัติศาสตร์ ชาติมหาอำนาจในยุโรปเมื่อคริสต์ศตวรรษที่ 19 เรียกดินแดนแถบนี้และกลุ่มเกาะในมหาสมุทรแปซิฟิกว่าตะวันออกไกลเนื่องจากอยู่ห่างไกลจากอาณาจักรของตนไปทางทิศตะวันออก

คำนี้เริ่มปรากฎการใช้ครั้งแรกในทวีปยุโรปเมื่อคริสต์ศตวรรษที่ 15 เพื่อใช้ในการอธิบายภูมิภาคที่อยู่ทางทิศตะวันออกมากที่สุดในบรรดาทิศตะวันออกที่มีการจำกัดความไว้ทั้ง 3 คือ ตะวันออกใกล้ ตะวันออกกลาง และตะวันออกไกล ในทำนองเดียวกันในช่วงราชวงศ์ชิงเมื่อราวคริสต์ศตวรรษที่ 19 และต้นคริสต์ศตวรรษที่ 20 ได้มีการใช้คำว่า "Tàixī (泰西)" ซึ่งหมายถึงดินแดนทางตะวันตกที่ไกลกว่าโลกอาหรับ ซึ่งถูกนำมาใช้เพื่ออ้างถึงประเทศทางตะวันตกนั่นเอง

ตั้งแต่กลางคริสต์ศตวรรษที่ 20 คำนี้แทบจะไม่ถูกใช้งานเพื่อสื่อถึงภูมิภาคนี้ในสื่อมวลชนระหว่างประเทศเลย เนื่องจากมีความหมายแฝงในเชิงการให้ทวีปยุโรปเป็นศูนย์กลาง

ในปัจจุบัน คำนี้ยังคงถูกใช้ในประเทศรัสเซีย โดยมายถึงภูมิภาคที่อยู่ทางตะวันออกที่สุดของประเทศ ซึ่งเป็นภูมิภาคที่มีประชากรเบาบาง (ในบริบทนี้จะหมายถึง ภูมิภาคที่มี "ความห่างไกล" จากศูนย์กลางทางการเมือง เศรษฐกิจ และวัฒนธรรมอย่างมอสโกและเซนต์ปีเตอร์สเบิร์กนั่นเอง)

## การแพร่กระจายของคำศัพท์

ในหมู่ชาวยุโรปตะวันตกก่อนยุคอาณานิคม ตะวันออกไกลหมายถึงดินแดนใดๆ ที่อยู่ห่างออกไปทางตะวันออกซึ่งไกลกว่าภูมิภาคตะวันออกกลาง โดยคำนี้ได้รับความนิยมมากขึ้นในช่วงที่จักรวรรดิอังกฤษกำลังเรืองอำนาจ โดยใช้เป็นคำเรียกโดยรวมสำหรับดินแดนทางตะวันออกของบริติชอินเดีย

ทางภูมิรัฐศาสตร์ในทวีปยุโรปก่อนสงครามโลกครั้งที่ 1 คำว่า *ตะวันออกใกล้* หมายถึง ดินแดนใกล้เคียงของจักรวรรดิออตโตมัน *ตะวันออกกลาง* หมายถึง ภูมิภาคเอเชียใต้ตอนตะวันตกเฉียงเหนือและเอเชียกลาง และ*ตะวันออกไกล* หมายถึง ประเทศต่างๆตามแนวชายฝั่งมหาสมุทรแปซิฟิกตะวันตกและมหาสมุทรอินเดียตะวันออก ภาษาในยุโรปหลายภาษามีคำที่คล้ายคลึงกัน เช่น ภาษาฝรั่งเศส (Extrême-Orient), สเปน (Extremo Oriente), โปรตุเกส (Extremo Oriente), อิตาลี (Estremo Oriente), เยอรมัน (Ferner Osten), โปแลนด์ (Daleki Wschód), นอร์เวย์ (Det fjerne Østen) และดัตช์ (Verre Oosten)

## ความหมายทางวัฒนธรรมและภูมิศาสตร์

คำนี้ยังสื่อถึงการแยกตัวทั้งทางวัฒนธรรมและทางภูมิศาสตร์ได้อีกด้วย เนื่องจากตะวันออกไกลไม่ได้เป็นเพียงภูมิภาคที่อยู่ห่างไกลทางภูมิศาสตร์เท่านั้น แต่ยังมีความแตกต่างทางวัฒนธรรมอีกด้วย เช่น ทวีปออสเตรเลียและประเทศนิวซีแลนด์ที่มีวัฒนธรรมคล้ายกับชาวยุโรป (แต่อยู่ทางตะวันออกมากกว่าภูมภาคตะวันออกไกล) จะไม่ถูกนับรวมอยู่ในภูมิภาคนี้

ปัจจุบัน คำว่า "ตะวันออกไกล" ยังคงปรากฏอยู่ในชื่อของสถาบันที่มีมาอย่างยาวนานหลายแห่ง รวมถึง *มหาวิทยาลัยสหพันธ์ตะวันออกไกล* *(Far Eastern Federal University)* ในวลาดิโวสต็อก ประเทศรัสเซีย หรือ*มหาวิทยาลัยตะวันออกไกล* *(Far Eastern University)* ในมะนิลา *มหาวิทยาลัยตะวันออกไกล* *(Far East University)* ในเกาหลีใต้ นอกจากนี้ สหรัฐอเมริกาและสหราชอาณาจักรยังเคยใช้คำว่า "ตะวันออกไกล" ในชื่อหน่วยทหารและกองบัญชาการหลายแห่งในภูมิภาคนี้ เช่น กองเรือตะวันออกไกลของราชนาวีอังกฤษ เป็นต้น

## ดูเพิ่ม

* ตะวันตกไกล
* เอเชียตะวันออก
* เอเชียใต้
* เอเชียตะวันออกเฉียงใต้

## อ้างอิง

* Columbia Encyclopedia, Sixth Edition เก็บถาวร 2007-10-17 ที่ เวย์แบ็กแมชชีน
*